LV Eiropas Savienības Oficiālais Vēstnesis C 91/9

Paziņojums par galīgo antidempinga maksājumu, kas noteikts tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, un galīgo kompensācijas maksājumu, kas noteikts tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas: nosaukuma maiņa uzņēmumam, kas uzņēmies saistības

(2016/C 91/07)

Kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, tiek piemērots galīgais antidempinga maksājums, kas noteikts ar Padomes Īstenošanas regulu (ES) Nr. 1238/2013 (1), un galīgais kompensācijas maksājums, kurš noteikts ar Padomes Īstenošanas regulu (ES) Nr. 1239/2013 (2).

Ar Komisijas Īstenošanas lēmumu 2013/707/ES (3) tika pieņemtas saistības, kuras piedāvātas saistībā ar antidempinga un antisubsidēšanas procedūrām, kas attiecas uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu.

Years Solar Co. Ltd, Taric (Eiropas Savienības integrētais muitas tarifs) papildu kods B898, uzņēmums, kam saskaņā ar Īstenošanas regulu (ES) Nr. 1238/2013 tiek piemērota individuālā antidempinga maksājuma likme 41,3 %, un saskaņā ar Īstenošanas regulu (ES) Nr. 1239/2013 – individuālā kompensācijas maksājuma likme 6,4 %, ir informējis Komisiju, ka tā nosaukums mainīts uz LERRI Solar Technology (Zhejiang) Co. Ltd.

Uzņēmums lūdza Komisiju apstiprināt, ka nosaukuma maiņa neietekmē tā tiesības uz individuālo maksājuma likmi, kas piemērota tam ar iepriekšējo nosaukumu Years Solar Co. Ltd.

Komisija pārbaudīja iesniegto informāciju un secināja, ka uzņēmuma nosaukuma maiņa nekādi neietekmē konstatējumus, kas izklāstīti Īstenošanas lēmumā 2013/707/ES.

Tāpēc Īstenošanas lēmuma 2013/707/ES pielikumā ietvertā norāde:

Years Solar Co. Ltd B898

būtu jālasa šādi:

LERRI Solar Technology (Zhejiang) Co. Ltd B898

Taric papildu kods B898, kas iepriekš attiecināts uz Years Solar Co. Ltd, tiek attiecināts uz LERRI Solar Technology (Zhejiang) Co. Ltd.

(1) Padomes 2013. gada 2. decembra Īstenošanas regula (ES) Nr. 1238/2013, ar ko nosaka galīgo antidempinga maksājumu un galīgi iekasē noteikto pagaidu maksājumu par Ķīnas Tautas Republikas izcelsmes vai no tās nosūtīta kristāliskā silīcija fotoelektrisko moduļu un galveno sastāvdaļu (proti, elementu) importu (OV L 325, 5.12.2013., 1. lpp.).

(2) Padomes 2013. gada 2. decembra Īstenošanas regula (ES) Nr. 1239/2013, ar ko nosaka galīgo kompensācijas maksājumu tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kurus nosūta no Ķīnas Tautas Republikas (OV L 325, 5.12.2013., 66. lpp.).

(3) Komisijas 2013. gada 4. decembra Īstenošanas lēmums 2013/707/ES, ar ko apstiprina tādu saistību pieņemšanu, kuras piedāvātas saistībā ar antidempinga un antisubsidēšanas procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu galīgo pasākumu piemērošanas periodā (OV L 325, 5.12.2013., 214. lpp.).